CELEX: 32019D2156
Language: sk
Date: 2019-10-07 00:00:00
Title: Rozhodnutie Rady (EÚ) 2019/2156 zo 7. októbra 2019 o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania schvaľujúceho predĺženie akčného plánu EÚ a Maroka, ktorým sa vykonáva posilnený štatút (2013 – 2017)

17.12.2019   
               
               
                  SK
               
               
                  Úradný vestník Európskej únie
               
               
                  L 327/75
               
            
         ROZHODNUTIE RADY (EÚ) 2019/2156
         zo 7. októbra 2019
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania schvaľujúceho predĺženie akčného plánu EÚ a Maroka, ktorým sa vykonáva posilnený štatút (2013 – 2017)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (1) (ďalej len „dohoda“) nadobudla platnosť 1. marca 2000.
                  
               
                     (2)
                  
                  
                     Podľa článku 80 dohody môže Asociačná rada vydávať odporúčania.
                  
               
                     (3)
                  
                  
                     Asociačná rada by mala prostredníctvom výmeny listov prijať odporúčanie týkajúce sa ďalšieho predĺženia akčného plánu EÚ a Maroka, ktorým sa vykonáva posilnený štatút (2013 – 2017) (ďalej len „akčný plán“) o dva roky.
                  
               
                     (4)
                  
                  
                     Je vhodné stanoviť pozíciu, ktorá sa má zaujať v mene Únie v Asociačnej rade, pokiaľ ide o prijatie odporúčania schvaľujúceho predĺženie akčného plánu, keďže dané odporúčanie má právne účinky.
                  
               
                     (5)
                  
                  
                     Predĺženie akčného plánu bude tvoriť základ vzťahov spolupráce medzi EÚ a Marokom na roky 2019 a 2020 a umožní vymedziť nové prioritné témy vzťahov medzi EÚ a Marokom na nasledujúce roky,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania schvaľujúceho predĺženie akčného plánu EÚ a Maroka, ktorým sa vykonáva posilnený štatút (2013 – 2017), o dva roky (2019 a 2020), je založená na návrhu odporúčania pripojenom k tomuto rozhodnutiu.
         
         
            Článok 2
            Toto rozhodnutie je určené Komisii a vysokému predstaviteľovi Únie pre zahraničné veci a bezpečnostnú politiku.
         
         
            V Luxemburgu 7. októbra 2019
            
               
                  Za Radu
               
               
                  predsedníčka
               
               A.-M. HENRIKSSON
               
            
         
         
            (1)  Ú. v. ES L 70, 18.3.2000, s. 2.
      
      
         
            
               NÁVRH
            
            ODPORÚČANIE ASOCIAČNEJ RADY EÚ – MAROKO č. 1/2019
            z ...,
            ktorým sa schvaľuje predĺženie akčného plánu EÚ a Maroka, ktorým sa vykonáva posilnený štatút (2013 – 2017), o dva roky
            ASOCIAČNÁ RADA EÚ-MAROKO,
            so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (1),
            keďže:
            
                        (1)
                     
                     
                        Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (ďalej len „dohoda“) nadobudla platnosť 1. marca 2000.
                     
                  
                        (2)
                     
                     
                        Podľa článku 80 dohody môže Asociačná rada vydávať všetky odporúčania, ktoré považuje za vhodné na účely dosiahnutia cieľov dohody.
                     
                  
                        (3)
                     
                     
                        V súlade s článkom 90 dohody prijímajú zmluvné strany všetky všeobecné alebo osobitné opatrenia potrebné na splnenie svojich záväzkov podľa dohody a dohliadajú na to, aby sa dosiahli ciele, ktoré sú v nej ustanovené.
                     
                  
                        (4)
                     
                     
                        Článkom 10 rokovacieho poriadku Asociačnej rady sa stanovuje možnosť vydávať písomným postupom odporúčania v období medzi zasadnutiami.
                     
                  
                        (5)
                     
                     
                        Akčný plán, ktorým sa vykonáva posilnený štatút (2013 – 2017) (ďalej len „akčný plán“) sa predĺžil o jeden rok v roku 2018. Predĺženie akčného plánu o ďalšie dva roky bude tvoriť základ vzťahov medzi EÚ a Marokom v rokoch 2019 a 2020 a umožní vymedziť nové prioritné témy vzťahov medzi EÚ a Marokom na nasledujúce roky,
                     
                  ODPORÚČA:
            
               Článok 1
               Asociačná rada konajúc písomným postupom odporúča predĺžiť akčný plán EÚ a Maroka, ktorým sa vykonáva posilnený štatút (2013 – 2017), o dva roky.
            
            
               V ...
               
                  
                     Za Asociačnú radu EÚ-Maroko
                  
                  
                     predseda
                  
               
            
            
               (1)  Ú. v. ES L 70, 18.3.2000, s. 2.